Drög að reglugerð um almenn verðbréfaréttindi og fjárfestingarráðgjafaréttindi . Fjármála - og efnahagsráðuneytið Drög að reglugerð Málefnasvið : Markaðseftirlit , neytendamál og stjórnsýsla atvinnumála Umsagnarfrestur er 20.12.2019 – 29.01.2020 . Umsagnir eru birtar jafnóðum og þær berast . Niðurstöður samráðsins verða birtar þegar unnið hefur verið úr þeim ábendingum og athugasemdum sem berast . Senda inn umsögn Fjármála - og efnahagsráðherra birtir til umsagnar drög að nýrri reglugerð um almenn verðbréfaréttindi og fjárfestingarráðgjafaréttindi . Fjármála - og efnahagsráðuneytið birti í Samráðsgátt stjórnarráðsins síðastliðið sumar áform um breytingu á fyrirkomulagi prófs í verðbréfaviðskiptum ( mál nr. 139 / 2019 ) sem hafa verið nánar útfærð í drögum að reglugerð sem hér er birt til umsagnar ásamt greinargerð . Ráðuneytið birti einnig í Samráðsgátt stjórnarráðsins síðastliðið haust drög að frumvarpi til nýrra laga um markaði fyrir fjármálagerninga ( mál nr. 204 / 2019 ) en í þeim drögum voru ákvæði um prófnefnd verðbréfaviðskipta og próf ekki fullunninn . Eru því einnig hér birt til umsagnar fullunnin drög að slíkum lagaákvæðum ásamt skýringum . Helstu breytingar sem lagðar eru til frá gildandi rétti eru að : 1 . Um verði að ræða réttindi en ekki próf – almenn verðbréfaréttindi . 2 . Kynnt verði til sögunnar ný réttindi , fjárfestingarráðgjafaréttindi , til að bregðast m.a. við nýjum kröfum MiFID 2. 3 . Tekið verði fyrir undanþágur frá einstökum hlutum prófanna . 4 . Möguleikar erlendra aðila innan EES til að öðlast réttindi á Íslandi verði auknir . 5 . Gerð verði krafa um endurmenntun hjá þeim aðilum sem öðlast annað hvort almenn verðbréfaréttindi eða fjárfestingarráðgjafaréttindi . Gert er ráð fyrir að drög að nýrri prófefnislýsingu fyrir prófin tvö þar sem efnistök eru nákvæmlega útfærð verði birt til umsagnar í Samráðsgátt stjórnvalda í mars 2020 .